<https://bimmers.no/forums/topic/822647-andreas-ns-e39-525tds-1996-hellrot/#comment-3317706>
<http://schema.org/text>
"Som jeg skrev i første post, så var bilen langt fra feilfri da jeg kjøpte den.\n \n\n\n\tFørste regnfall noen dager etter kjøp, legger jeg merke til at det blir svært fuktig i bilen. Jeg finner først ikke frem til kilden, og begynner å lese meg litt opp på nett hva det kan skyldes. Mye styr frem og tilbake, og etter en liten titt i bagasjerommet finner jeg en dam i reservehjuls-brønn. Lokaliserer lekkasjen opp videre til baklyktene. Setter i gang prosjekt \"få det til å slutte å renne inn\". Bestiller light/lamp gasket set fra eBay, og må improvisere i mellomtiden. Improvisasjonen holdt svært dårlig, og det rant fremdeles noe vann inn. Varene ankommer to uker senere, og endelig ble det tett.\n \n\n\n\tLite visste jeg at TDS motoren (M51) skulle gi meg mange irritasjonsmomenter. Bilen bruker elendig lang tid på å reagere når jeg gir gass, og jeg kjenner turboen kicker inn rundt 3000RPM. Det verste må nok være å komme seg inn i en rundkjøring etter man har stoppet helt. Jeg vet enda ikke i dag om dette faktisk er normalt, da mange engelske BMW-forum skriver at det er normalt. Men like mange nevner også lekkasje i vakuum-slangene. Men så lite bilkyndig som jeg er, og uansett hvor mye jeg leter på nettet, så finner jeg ingen diagram om dette. Jeg holder en finger på at dette faktisk er det som er problemet, men står dessverre fast.\n \n\n\n\tFor å ikke nevne diesel lukta i kupéen, så er dyse nummer 5 enda ikke byttet. Det skal visstnok være et rent helvete å få byttet disse, og der igjen så har jeg null erfaring med å bytte dyser. Så kommer vinteren. Uten å ha gått godt over vinterdekkene da jeg kjøpte,  så blir det oppdaget ved dekkskifte at piggene er spølet bort, og at de er ubrukelige. Nye dekk ble ordnet heldigvis. Bilen står på Bilstein dempere og HR fjærer, og en senket E39 egner seg absolutt ikke i Nord-Norge. Som der igjen gjør at sørpe og isblokker kommer seg inn over motor-dekselet og bokstavelig talt en dag får bilen til å stoppe helt opp i en svært trafikkert vei. Da innså jeg at denne bilen ikke er et godt nok fremkomstmiddel på vinterstid, så jeg bestemmer meg derfor for å parkere bilen i innkjørselen hele vinteren.\n \n\n\n\tEU-kontroll i januar, og det blir avdekket flere feil. Grunnet økonomi får jeg ikke godkjent den, så kom COVID-19 og når økonomien var på plass igjen var det fortsatt vanskelig å få den godkjent. Senkesettet måtte Statens Vegvesen godkjenne, og det tar flere uker før jeg får time. Bilen står helt til 04.06.2020, og blir endelig godkjent. Nå får jeg endelig byttet om til sommerdekk, og får tatt meg noen svært etterlengtede kjøreturer. Så bestemmer jeg meg for å selge bilen.\n \n\n\n\tBildet ovenfor er fra samme dag, bare minutter senere når jeg skal gå over for å sjekke at jeg har fått tatt bilde av alt, at jeg legger merke til en liten men kritisk detalj. Jeg ser en lekkasje som ikke var der på de første bildene, men som er der på de siste bildene. Under fotograferingen gikk bilen på tomgang, og det sluttet å lekke da jeg flyttet på meg og slo av bilen for å sjekke at jeg faktisk var en lekkasje som kom fra denne bilen.\n \n\n\n\tOg siden har bilen nok en gang stått parkert, men takket være snille familiemedlemmer så har den blitt inspisert på verksted og det har blitt bestilt noen deler. Totalt siden september og til i dag har jeg kjørt ca. 120 mil. Men nå er jeg litt i tvil om jeg ønsker å selge, og kanskje fortsette \"guttebil\" prosjektet mitt. Kanskje er jeg så heldig at jeg kan få litt hjelp fra noen på forumet?\n \n"
<https://bimmers.no/forums/topic/822647-andreas-ns-e39-525tds-1996-hellrot/>